**ADATKEZELÉSI TÁJÉKOZTATÓ**

**a GOURMET Fesztiválon való részvétel kapcsán**

A GOURMET Fesztiválon való részvétel során a látogatókkal kapcsolatban számos személyes adatot kezelünk, melyeket a vonatkozó hatályos jogszabályok, különösen a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 Európai Parlament és Tanács (EU) általános adatvédelmi rendelete (a továbbiakban: „**GDPR**”) alapján kezelünk.

Ezúton tájékoztatjuk Önt a személyes adatai kezelésének részleteiről, valamint ezzel kapcsolatos jogairól.

**Az adatkezelő személye:** a **Sziget Kulturális Menedzser Iroda Zártkörűen Működő Részvénytársaság** (székhely: 1033 Budapest, Hajógyári sziget 23796/58., cégjegyzékszám: 01-10-049598, telefon: +36 (1) 372 0681, e-mail: hello@sziget.hu, webcím: [www.gourmetfesztival.hu](http://www.gourmetfesztival.hu); a továbbiakban: „**Sziget Zrt.**”)

**Az adatvédelmi tisztviselő elérhetőségei:**

Postacím: H-1033 Budapest, Hajógyári-sziget hrsz.: 23796/58.

E-mail: [dpo@sziget.hu](mailto:dpo@sziget.hu)

**A kezelt adatok köre, az adatkezelés célja, időtartama és az adatkezelés jogalapja:**

**1.**

**BELÉPÉS A RENDEZVÉNY TERÜLETÉRE, RÉSZVÉTEL A RENDEZVÉNYEN**

A Fesztivál zártkörű rendezvény, arra belépni, ott tartózkodni kizárólag érvényes karszalaggal lehetséges. A karszalagok meghatározott nap(ok)ra szól(nak) és kizárólag egyetlen személyt jogosítanak a belépésre. Az egyedi azonosítóval ellátott karszalagot jegy érvényesítését követően bocsát ki a Sziget Zrt.

**1.1. BELÉPÉS A RENDEZVÉNYRE**

|  |  |
| --- | --- |
| Adatkezelési cél | A megvásárolt jegyek karszalagra történő beváltása (jegy karszalaghoz rendelése). A rendezvény területére érvényes karszalaggal lehetséges a belépés, amelyet a bejáratnál ellenőriznek (az ellenőrzésről azonban adatrögzítés nem történik). |
| A kezelt adatok | A megvásárolt jegy adatai mellett a kiadott karszalag sorszáma, a beváltás időpontja. |
| Adatkezelés jogalapja | A jegyvásárlással létrejött szerződés teljesítése a GDPR 6. cikk (1) bekezdés b) pontja alapján. |
| Adatkezelés időtartama | A jegyvásárlási adatokkal egyezően. |
| Címzettek | jegykezelőrendszer: Netpositive  fizetési chip utalványrendszer (ld. 1.2.) üzemeltetése: Festipay |

**1.2. Készpénzmentes fizetéshez kapcsolódó kényelmi szolgáltatás**

A Látogató a Sziget Zrt. által a rendezvényen biztosított készpénzmentes fizetés igénybevételéhez szükségszerűen személyes adatokat ad meg, amelyeket a Sziget Zrt. és lent jelzett adatfeldolgozója a fizetési eszköz használatával összefüggésben kezel.

1.2.1. Készpénzmentes fizetési eszköz (fizetési chip) biztosítása

|  |  |
| --- | --- |
| Adatkezelési cél | A készpénzmentes fizetés mint kényelmi szolgáltatás nyújtása, illetve a fizetési chip elvesztése, sérülése, meghibásodása esetén a Látogató azon elhelyezett pénzének védelme az illetéktelen felhasználástól (biztonsági szolgáltatások). |
| A kezelt adatok | karszalag sorszáma  PIN-kód (a voucher sorszámának utolsó négy karaktere vagy – amennyiben a Látogató a Fesztivál helyszínén vásárolja meg belépőjegyét, úgy – a vásárláskor részére átadott négy karakter): biztonsági funkció a Használati Útmutatóban foglaltak szerint |
| Adatkezelés jogalapja | A GDPR 6. cikk (1) bekezdés b) pontja alapján a fizetési chip jogszerű használójával létrejött készpénzmentes fizetési szolgáltatásra vonatkozó szerződés teljesítése. |
| Adatkezelés időtartama | A Sziget Zrt. a fenti adatokat a Fesztivált követő 6 hónap elteltével anonimizálja (olyan módon, hogy az érintett azok alapján nem azonosítható). A számviteli bizonylatokat a hatályos jogszabályok szerint 8 évig őrzi. |
| Címzettek | karszalagok kezelése: Netpositive  fizetési chip utalványrendszer üzemeltetése: Festipay |

1.2.2. Készpénzmentes fizetési eszközre egyenleg feltöltése

|  |  |
| --- | --- |
| Adatkezelési cél | A készpénzmentes fizetés mint kényelmi szolgáltatás igénybevétele a Látogató által, illetve biztosítása a Sziget Zrt. által.  A Látogató a fizetési chipre készpénzben vagy bankkártyával helyezhet el pénzösszeget kizárólag a karszalaggal érintett Fesztivál idején és területén szolgáltatást nyújtó, termékeket értékesítő kereskedőknek való fizetés céljából.  Az egyenleg ellenőrzése a kereskedői POS terminálokon lehetséges. |
| A kezelt adatok | fizetési chip (1.2.1. pont) adatai mellett  egyenlegnyilvántartás, egyenleghez kapcsolódó műveletek (Használati Útmutató 6.2. pont)  feltöltés összege, feltöltés időpontja, feltöltés módja (készpénz vagy bankkártya): pontos egyenlegnyilvántartás, valamint nyugtakiállításhoz szükséges, illetve biztonsági intézkedés, mert több sikertelen tranzakcióból hibákra, visszaélésre lehet következtetni; számviteli bizonylatadási kötelezettség teljesítése; a Használati Útmutató 6.2. pontja szerinti eljárás esetén biztonsági okokból  bankkártyával kapcsolatos tranzakciós státusz visszajelzés: a szolgáltatás megfelelő működéséről való meggyőződés, panaszkezelés esetén a hiba okának kivizsgálását segíti  nyugtaazonosító szám: számviteli bizonylatadási kötelezettség teljesítése |
| Adatkezelés jogalapja | A GDPR 6. cikk (1) bekezdés b) pontja alapján a szerződés teljesítése. |
| Adatkezelés időtartama | A Sziget Zrt. a fenti adatokat a Fesztivált követő 6 hónap elteltével anonimizálja (olyan módon, hogy az érintett azok alapján nem azonosítható). A számviteli bizonylatokat a hatályos jogszabályok szerint 8 évig őrzi. |
| Címzettek | karszalagok kezelése: Netpositive  fizetési chip utalványrendszer üzemeltetése: Festipay  egyenlegfeltöltés kapcsán: OTP Mobil, Főnix  bizonylatok: KBOSS |

1.2.3. Fizetés készpénzmentes fizetési eszközzel

|  |  |
| --- | --- |
| Adatkezelési cél | A készpénzmentes fizetés mint kényelmi szolgáltatás igénybevétele a Látogató által, illetve biztosítása a Sziget Zrt. által.  A Látogató a Használati Útmutató szerint használhatja a fizetési chipet. |
| A kezelt adatok | fizetési chip és egyenleg adatok mellett:  vásárlás összege, vásárlás időpontja, vásárlás helye (kereskedői azonosító), jóváírási tranzakciók időpontja, összege, módja: pontos egyenlegnyilvántartás, valamint nyugtakiállításhoz szükséges, illetve biztonsági intézkedés, mert több sikertelen tranzakcióból hibákra, visszaélésre lehet következtetni; számviteli bizonylatadási kötelezettség teljesítése; a Használati Útmutató 6.2. pontja szerinti eljárás esetén biztonsági okokból, valamint panaszkezelés esetén a hiba okának kivizsgálását segíti |
| Adatkezelés jogalapja | A GDPR 6. cikk (1) bekezdés b) pontja alapján a szerződés teljesítése. |
| Adatkezelés időtartama | A Sziget Zrt. a fenti adatokat a Fesztivált követő 6 hónap elteltével anonimizálja (olyan módon, hogy az érintett azok alapján nem azonosítható). A számviteli bizonylatokat a hatályos jogszabályok szerint 8 évig őrzi. |
| Címzettek | karszalagok kezelése és fizetési chip egyenleg nyilvántartás: Netpositive  fizetési chip utalványrendszer üzemeltetése: Festipay  egyenlegfelhasználás kapcsán: Cardnet |

1.2.4. Készpénzmentes fizetési eszközön maradt egyenleg visszatérítése

|  |  |
| --- | --- |
| Adatkezelési cél | Abban az esetben, ha a Látogatónak marad fel nem használt egyenlege, annak visszatérítése érdekében előre meghatározott logika mentén történik meg a visszatérítés (kényelmi díj levonását követően) a feltöltésre használt bankkártyához tartozó bankszámlára (amelynek azonosítását az OTP Mobil végzi el) vagy készpénzben (Használati Útmutató 8. pont). Feltöltőponti egyenleg visszatérítése kizárólag feltöltőponton lehetséges. |
| A kezelt adatok | Az 1.2.3. pontban felsoroltakon kívül visszatérítés módja, időpontja |
| Adatkezelés jogalapja | A GDPR 6. cikk (1) bekezdés b) pontja alapján a szerződés teljesítése. |
| Adatkezelés időtartama | A Sziget Zrt. a fenti adatokat a Fesztivált követő 6 hónap elteltével anonimizálja (olyan módon, hogy az érintett azok alapján nem azonosítható). A számviteli bizonylatokat a hatályos jogszabályok szerint 8 évig őrzi. |
| Címzettek | karszalagok kezelése és fizetési chip egyenleg nyilvántartás: Netpositive  fizetési chip utalványrendszer üzemeltetése: Festipay  bankkártyára történő egyenlegvisszatérítés kapcsán: OTP Mobil |

**2.**

**A Rendezvénnyel kapcsolatban felmerült KÉRDÉSEK ÉS Problémák kezelése**

A Fesztiválon tartózkodó valamennyi személynek be kell tartania mind a Fesztivál házirendjét, mind a rendezvény helyszínének házirendjét. Ennek ellenére, illetve minden óvintézkedés ellenére előfordulhat, hogy valamilyen probléma merül fel, amelyek kapcsán esetlegesen személyes adatok kezelése is megvalósul.

* 1. **Orvosi problémák**

A Sziget Zrt. a Fesztivál helyszínén az 5/2006 (II.7) EüM rendeletben és a 23/2011 (III.8) Kormányrendeletben rögzített jogszabályi kötelezettsége körében orvosi jelenlétet biztosít, elősegély nyújtására képzett személyzet helyszíni jelenlétéről gondoskodik.

Az egészségügyi és a kapcsolódó személyes adatok kezeléséről és védelméről szóló 1997. évi XLVII. törvény alapján a Sziget Zrt. által igénybevett egészségügyi szolgáltatók önálló adatkezelők, adatkezelési tevékenységük a Sziget Zrt. ellenőrzési körén kívül esik, azért felelősséggel nem tartozik, azokról tájékoztatást nem tud nyújtani.

A segítség nélkül igénybe vett orvosi ellátás kapcsán nincs adatrögzítés, incidens esetén azonban a biztonsági szolgálat a biztonsági eseménynaplóban, a mentőszolgálat a jegyzőkönyvben rögzíti az esemény adatait, amelyben minden releváns személyes információ is szerepel. Az eseménynaplót, illetve a jegyzőkönyvet a rendezvényre belépéskor feltüntetett biztonsági szolgálat, illetve egészségügyi szolgáltató vezeti és kezeli saját adatkezelése körében, önálló adatkezelőként. A biztonsági eseményekről a Sziget Zrt. kizárólag anonim statisztikai adatokat kap.

* 1. **Elveszett, illetve megtalált és leadott tárgyak, csomagok**

|  |  |
| --- | --- |
| Adatkezelési cél | A Sziget Zrt. a Fesztivál ügyfélszolgálatán átveszi, gyűjti, tárolja az elvesztett, majd a találó által leadott tárgyakat.  Az **elvesztett tárgyat átadó** személynek a Sziget Zrt. egy átvételi nyilatkozatot ad át a leadott tárgy leírásával, azonban a megtalálóról a Sziget Zrt. adatot nem rögzít.  A leadott tárgyakra a Sziget Zrt. sorszámozott matricát helyez el biztonsági kamera előtt, a tárgyakról részletes leírást készít, azokat nyilvántartásában rögzíti.  Amikor a **tárgyat elveszítő tulajdonos** jelentkezik, a Sziget Zrt. lehetőségei szerint hitelt érdemlően, belső eljárásrendjének megfelelő eljárás keretében meggyőződik arról, hogy a tárgy jogos, igazolt tulajdonosa részére adja ki a tárgyat. Az átadásról a Sziget Zrt. átadás-átvételi nyilatkozatot készít, amit a tárgyat átvevő is aláírásával hitelesít.  Arra is van lehetőség, hogy az elvesztett tárgy tulajdonosa személyesen leírást adjon meg a Sziget Zrt. részére arra az esetre, ha az elvesztett tárgyat valaki leadná a Fesztivál ügyfélszolgálatán.  Amennyiben az iratok, okmányok, tárgyak tulajdonosa vagy az átvételére jogosult személy kétséget kizáróan azonosítható és amennyiben az értesítéshez szükséges adatok is rendelkezésre állnak, a Sziget Zrt. értesíti ezen személyt.  Arra az esetre azonban, ha a talált tárgy tulajdonosától, vagy annak átvételére jogosultjától eltérő személy venné át a tárgyat, a Sziget Zrt. a nyomozó hatóság vagy bíróság megkeresésére a kezelt adatokat részére átadja. |
| A kezelt adatok | elvesztett tárgy(ak)ról adott leírás megadásakor:   * tulajdonos neve * e-mail cím, telefonszám * elvesztett tárgy(ak) részletes leírása, fénykép(ek), ha van * aláírás   elveszett és megtalált tárgy(ak) átvételekor további adat a tulajdonos és, ha van, meghatalmazott   * neve * címe * születési helye és ideje * személyi igazolvány / útlevél száma * leadott tárgy(ak) matricaszáma, róla(róluk) készült felvételek |
| Adatkezelés jogalapja | Az adatkezelés jogalapja a GDPR 6. cikk (1) bekezdés f) pontja alapján elsősorban harmadik fél (az elveszett tárgy tulajdonosa) jogos érdeke, azaz abban az esetben, ha másik személy vette fel az elveszett tárgyat, a jogos tulajdonos a tulajdonjogi igényét érvényesíthesse, emellett a Sziget Zrt. azon jogos érdeke, hogy a Ptk. 5:59. § bekezdése szerinti jogszabályi kötelezettségének eleget tudjon tenni. |
| Adatkezelés időtartama | A Sziget Zrt. az elveszett tárgyat kereső személyek személyes adatait – tekintettel arra, hogy a Ptk. 5:59 (3) bekezdése alapján a Sziget Zrt. a talált tárgyat 3 hónapon át köteles megőrizni - a Fesztivál zárását követő 3 hónapig kezeli.  Elveszett és megtalált tárgyak átvétele kapcsán az adatok és a nyilatkozatok az általános elévülési idő lejártáig kerülnek tárolásra a tulajdonjogi igények érvényesítése érdekében. |
| Címzettek | talált tárgyakkal kapcsolatos ügyfélszolgálati adminisztráció: FestLife PR  A Sziget Zrt. a talált tárgyakkal kapcsolatos hatósági megkereséseket köteles teljesíteni. |

* 1. **Elveszett gyerMek**

A Sziget Zrt. kiskorúak számára minden rendezvényén külön karszalagot biztosít, amelyre a kísérő (szülő, hozzátartozó) telefonszáma felírható arra az esetre, ha a gyermek elveszne a tömegben. Ilyen esetben a Fesztivál ügyfélszolgálata révén próbálják felvenni a kapcsolatot a karszalagon szereplő telefonszám tulajdonosával, az ügyfélszolgálat 5 alkalommal próbálja elérni a megadott számot, majd 10 perc elteltével köteles a helyszíni biztonsági szolgálatot, majd 1 óra eredménytelen elteltével a rendőrséget értesíteni. A gyermek kapcsán a Sziget Zrt. a biztonsági eseménynaplóban, a rendőrség a jegyzőkönyvben rögzíti az esemény adatait, amelyben minden releváns személyes információ is szerepel. Az eseménynaplót a rendezvényre belépéskor feltüntetett biztonsági szolgálat vezeti és kezeli saját adatkezelése körében, önálló adatkezelőként. A biztonsági eseményekről a Sziget Zrt. kizárólag anonim statisztikai adatokat kap.

* 1. **Segítő állatok**

A rendezvény helyszínéül szolgáló területre igazolvánnyal rendelkező segítő állatot behozhatnak a látogatók, amelyet a belépéskor ellenőriznek, regisztrálnak. Egyéb állatot a gazdája belátása alapján és felelősségére lehet behozni, amelyeket szintén belépéskor regisztrálnak.

**3.**

**Telefonos vagy írásos megkeresések**

Amennyiben bármilyen kérdése, problémája merül fel a Fesztivállal kapcsolatban, számos módon kérhet a Sziget Zrt.-től támogatást. Lehetséges e-mailben, telefonon megkeresni minket, de a Fesztivál ideje alatt a helyszínen is van Helpdesk, ahol segítenek Önnek. Amennyiben ezek a kommunikációk nem szóban történnek meg, az írásban rögzített megkeresések kapcsán szükségszerűen történik adatkezelés.

* 1. **Általános megkeresések**

|  |  |
| --- | --- |
| Adatkezelési cél | A Sziget Zrt. által megjelölt telefonos vagy e-mail elérhetőségeken **vélemény**ét megfogalmazhatja, **problémá**ját jelezheti, **visszajelzés**t küldhet, **kérdés**t tehet fel, amely során Ön szükségszerűen személyes adatokat ad meg. |
| A kezelt adatok | * név (megszólításhoz, szükség esetén azonosításhoz), * telefonszám (telefonos megkeresés esetén vagy amennyiben e-mail útján a telefonszám megadásra kerül), illetve e-mail cím (e-mail útján történő megkeresés esetén vagy amennyiben az e-mail cím a telefonos megkeresés során megadásra kerül) (kapcsolattartáshoz), * megjegyzés, probléma, visszajelzés, kérdés és az abban foglalt személyes adatok(segítséget nyújt az Sziget Zrt. szolgáltatásainak fejlesztéséhez, beérkezett probléma alapján orvosolhatja a problémát – fogyasztói panasz kapcsán ld. bővebben 3.2. pont, zajpanasz kapcsán ld. bővebben 3.3. pont, adatvédelmi megkereseés esetén ld. 3.4. pont), illetve szükség esetén eleget tehet a panaszkezelésre vonatkozó kötelezettségeinek, kérdéseire választ adhat), * a Sziget Zrt. válasza és az abban foglalt személyes adatok * lakcím (postai úton küldendő válasz esetén) |
| Adatkezelés jogalapja | Megkeresését alapvetően az Ön hozzájárulása a GDPR 6. cikk (1) bekezdés a) pontja alapján kezeljük.  Amennyiben megkeresése – annak megismerését követően – természetes személyeket megillető panasznak (ld. 3.2., 3.3. vagy 3.4. pontok) minősül, a továbbiakban az adatkezelés jogalapja a GDPR 6. cikk (1) bekezdés c) pontja alapján a Sziget Zrt.-t terhelő jogi kötelezettség teljesítése lesz.  Amennyiben a panasz nem természetes személytől érkezik, a Sziget Zrt. a Polgári Törvénykönyvről szóló 2013. évi V. törvény („Ptk.”) 6:22. § szerinti esetleges polgári jogi igényeinek érvényesítésére, valamint az érintettek esetleges polgári jogi igényeivel szembeni védekezésre tekintettel, azaz a Sziget Zrt. jogos érdekére (GDPR 6. cikk (1) bekezdés f) pontja) tekintettel kezeli az esetlegesen érintett személyes adatokat. |
| Adatkezelés időtartama | Amennyiben a megkeresés nem minősül panasznak, az adatokat az Ön hozzájárulásának visszavonásáig kezeli a Sziget Zrt., ennek hiányában a Sziget Zrt. a megkeresés szerinti utolsó kommunikációtól (megkeresés lezárásától) számított 1 naptári év elteltét követő február 28-ig törli a személyes adatokat. A hozzájárulást a [dpo@sziget.hu](mailto:dpo@sziget.hu) címre küldött e-mailben bármikor vissza lehet vonni.  A Sziget Zrt. a panaszról felvett jegyzőkönyvet és a válasz másolati példányát 5 évig megőrzi, és azt az ellenőrző hatóságoknak kérésükre bemutatja. |
| Címzettek | ügyfélszolgálat biztosítása: FestLife PR  ügyfélszolgálati ügykezelő rendszer biztosítása: Freshworks |

* 1. **fogyasztói panasz**

|  |  |
| --- | --- |
| Adatkezelési cél | **A panaszos panaszának jogszabály szerint történő kivizsgálása, panaszkezelés**: Ön a megvásárolt jeggyel, termékkel vagy a Sziget Zrt. kapcsolódó tevékenységével kapcsolatos fogyasztói kifogásait (panaszait) a vonatkozó eljárás szerint terjesztheti elő.  A személyesen tett vagy telefonon érkező panaszokat azonnal megvizsgáljuk és tájékoztatjuk álláspontunkról a panaszost, illetve lehetőség szerint orvosoljuk a panaszt. Ha a vevő nem ért egyet a szóbeli panaszára kapott válasszal, írásban meg kell küldenie részünkre a panaszát. Ebben az esetben az alábbiak szerint, az írásbeli panaszokra vonatkozó rendelkezések szerint járunk el.  Az írásbeli panaszokat 30 napon belül megvizsgáljuk és megválaszoljuk. A panasz elutasítása esetén válaszunkat indokoljuk. A panasz elutasítása esetén írásban tájékoztatjuk arról, hogy panaszával - annak jellege szerint - mely hatóság vagy békéltető testület eljárását kezdeményezheti. |
| A kezelt adatok | * a fogyasztó neve, lakcíme, * a panasz előterjesztésének helye, ideje, módja, * a fogyasztó panaszának részletes leírása, a fogyasztó által bemutatott iratok, dokumentumok, egyéb bizonyítékok, illetve azok jegyzéke, * a Sziget Zrt. nyilatkozata a fogyasztó panaszával kapcsolatos álláspontjáról, amennyiben a panasz azonnali kivizsgálása lehetséges, * a jegyzőkönyvet felvevő személy és - telefonon vagy egyéb elektronikus hírközlési szolgáltatás felhasználásával közölt szóbeli panasz kivételével - a fogyasztó aláírása, * a jegyzőkönyv felvételének helye, ideje, * telefonon vagy egyéb elektronikus hírközlési szolgáltatás felhasználásával közölt szóbeli panasz esetén a panasz egyedi azonosítószáma. |
| Adatkezelés jogalapja | A GDPR 6. cikk (1) bekezdés c) pontja alapján a Sziget Zrt.t terhelő, a Ptk.-ban és a fogyasztói panaszokra vonatkozó jogszabályokban (különösen a fogyasztóvédelemről szóló 1997. évi CLV. törvényben) megfogalmazott jogi kötelezettség teljesítése. |
| Adatkezelés időtartama | A Sziget Zrt. a panaszról felvett jegyzőkönyvet és a válasz másolati példányát 5 évig megőrzi, és azt az ellenőrző hatóságoknak kérésükre bemutatja a fogyasztóvédelemről szóló törvény 17/A.§ (7) bekezdése szerint. |
| Címzettek | ügyfélszolgálat biztosítása: FestLife PR  ügyfélszolgálati ügykezelő rendszer biztosítása: Freshworks  A panasz felterjesztése esetén a http://fogyasztovedelem.kormany.hu/node/7699 oldalon leírtak szerinti hatóságok, szervek. |

* 1. **zajpanasz**

|  |  |
| --- | --- |
| Adatkezelési cél | A zajterhelés kapcsán panaszt jelző panaszának jogszabály szerint történő kivizsgálása |
| A kezelt adatok | * a panaszos neve, e-mail címe vagy telefonszáma, * a panasz előterjesztésének helye, ideje, módja, * a panasznak részletes leírása, a panaszos által megjelölt utca, terület, * a Sziget Zrt. nyilatkozata a panasszal kapcsolatos álláspontjáról, * a jegyzőkönyvet felvevő személy (belső adminisztrációban), * a jegyzőkönyv felvételének helye, ideje |
| Adatkezelés jogalapja | A GDPR 6. cikk (1) bekezdés c) pontja alapján a Sziget Zrt.t terhelő, a zajpanaszokra vonatkozó jogszabályokban (különösen a környezeti zaj- és rezgésterhelési határértékek megállapításáról szóló 27/2008. (XII. 3.) KvVM–EüM együttes rendeletben) megfogalmazott jogi kötelezettség teljesítése. |
| Adatkezelés időtartama | A Sziget Zrt. a panaszról felvett jegyzőkönyvet és a válasz másolati példányát 5 évig megőrizi, és azt az ellenőrző hatóságoknak kérésükre bemutatja a fogyasztóvédelemről szóló törvény 17/A.§ (7) bekezdése szerint. |
| Címzettek | zajszintellenőrzések, zajpanaszok kezelése: EventIT-Team |

* 1. **adatvédelmi tisztviselő megkeresése**

|  |  |
| --- | --- |
| Adatkezelési cél | **A GDPR 15-22. cikke szerinti érintetti joggyakorlás**: Ön a megvásárolt jeggyel, termékkel vagy a Sziget Zrt. kapcsolódó tevékenységével kapcsolatos adatkezelések kapcsán az itt, illetve a GDPR-ban leírt jogaival kapcsolatos megkeresést terjeszthet elő.  Megkeresésére a Sziget Zrt. legkésőbb 1 hónapon belül ad választ, hacsak a határidő meghosszabbításának nincsen indoka. |
| A kezelt adatok | * az érintett neve, * a megkeresés előterjesztésének helye, ideje, módja, * az érintett e-mail címe, * az érintett megkeresése, abban foglalt valamennyi személyes adatnak tekinthető információ, * bármely olyan személyazonosító adat, információ, amely e megkeresés teljesítéséhez szükségessé válhat, * a Sziget Zrt. válasza és annak valamennyi melléklete |
| Adatkezelés jogalapja | A GDPR 6. cikk (1) bekezdés f) pontja szerint a Sziget Zrt. mint adatkezelő jogos érdeke a GDPR-ban megfogalmazott adatkezelői kötelezettségek teljesítése érdekében a következőkre tekintettel:  A GDPR 12-14. cikk alapján minden érintett, így Ön is jogosult arra, hogy személyes adatainak kezelése kapcsán érintetti jogait gyakorolja, illetve kérje a Sziget Zrt.-től, hogy állítsa helyre a jogszerű állapotot, ha valamely konkrét esetben megalapozott kifogást emelne az adatkezelés vonatkozásában.  Amint azt a jelen adatkezelési tájékoztató is részletezi, minden érintett kérelmezheti   * személyes adataihoz való hozzáférését, * személyes adatainak helyesbítését, * személyes adatainak törlését, * az adott adatkezelés korlátozását, * személyes adatainak hordozhatóságát, * tiltakozhat személyes adatai kezelése ellen.   Bármely érintetti jog gyakorlására irányuló kérelemről is legyen szó, a Sziget Zrt. indokolatlan késedelem nélkül, de mindenféleképpen a kérelem beérkezésétől számított egy hónapon belül köteles tájékoztatni Önt a kérelem nyomán hozott intézkedéseiről a GDPR (59) Preambulum bekezdésének megfelelően. Szükség esetén – figyelembe véve a kérelem összetettségét és a kérelmek számát – ez a határidő további két hónappal meghosszabbítható. A határidő meghosszabbításáról azonban a Sziget Zrt. köteles a késedelem okainak megjelölésével a kérelem kézhezvételétől számított egy hónapon belül tájékoztatni Önt. Ha mégsem tud a Sziget Zrt. intézkedéseket tenni az Ön kérelme nyomán, késedelem nélkül, de legkésőbb a kérelem beérkezésétől számított egy hónapon belül, akkor is köteles tájékoztatni Önt az intézkedés elmaradásának okairól, valamint arról, hogy Ön panaszt nyújthat be a NAIH-hoz és élhet bírósági jogorvoslati jogával, a lakó- vagy tartózkodási helye szerint illetékes törvényszék előtt (a törvényszékek elérhetőségéről az alábbi linken tájékozódhat: <http://birosag.hu/torvenyszekek>).  Ha azonban a Sziget Zrt.-nek megalapozott kétségei vannak az Ön személyazonosságával kapcsolatban valamely érintetti jogának gyakorlására irányuló kérelme benyújtása során, további, a személyazonosságának megerősítéséhez szükséges információk nyújtását kérheti Öntől. Amennyiben ugyanis a Sziget Zrt. bizonyítja, hogy nem áll módjában Önt azonosítani, megtagadhatja az érintetti jog gyakorlására irányuló kérelem teljesítését.  Az érintetti kérelmekre vonatkozó tájékoztatás és intézkedés főszabály szerint díjmentes. Ha azonban a Sziget Zrt. bizonyítja, hogy a kérelem egyértelműen megalapozatlan vagy – különösen ismétlődő jellege miatt – túlzó, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre észszerű összegű díjat számíthat fel, vagy megtagadhatja a kérelem alapján történő intézkedést. |
| Adatkezelés időtartama | A Sziget Zrt. a megkeresést és a válasz másolati példányát 5 évig megőrzi, és azt az ellenőrző hatóságoknak kérésükre bemutatja. |
| Címzettek | adatvédelmi tisztviselő: Csáki és Társa Ügyvédi Társulás  Amennyiben az érintett a panasz, illetve a Sziget Zrt. válasza kapcsán jogorvoslattal kíván élni, a NAIH, illetve a fent jelzettek szerinti bíróságok felé történik adattovábbítás. |

Címzettek adatai

|  |  |  |  |
| --- | --- | --- | --- |
| tevékenység megnevezése | tevékenység jellege | név | elérhetőség |
| A Sziget Zrt. ügyfélkapcsolat-kezelési (ERP) rendszer üzemeltetése, online értékesítési rendszerek szervereinek fizikai és operációs rendszerszintű üzemeltetése, futtatási környezet biztosítása;  rendezvényre belépő természetes személyek személyes adatait kezelő és tároló informatikai rendszer fejlesztése és üzemeltetése | adatfeldolgozó | Netpositive Számítástechnikai Szolgáltató és Kereskedelmi Kft. | 2021 Tahitótfalu, Pataksor utca 48.  [info@netpositive.hu](mailto:info@netpositive.hu) |
| számviteli bizonylatok kiállítását biztosító program üzemeltetése, számlák és e-nyugták  kiállítása és elküldése | adatfeldolgozó | KBOSS.hu Kft. | 1031 Budapest, Záhony utca 7.  [dpo@kboss.hu](mailto:dpo@kboss.hu) |
| ügyfélszolgálati ügykezelő rendszer üzemeltetése | adatfeldolgozó, az  USA-EU Adatvédelmi Keretrendszerben tanúsított szervezet:  https://www.freshworks.com/privacy/ | Freshworks, Inc. | 16192 Coastal Highway, Lewes, Delaware 19958, USA  [dpo@freshworks.com](mailto:dpo@freshworks.com) |
| ügyfélszolgálati adminisztráció | adatfeldolgozó | FestLife PR Kft. | 1068 Budapest, Király utca 80. fsz. 11. ajtó  [hello@festinform.hu](mailto:hello@festinform.hu) |
| fesztivál helyszínén és időpontjában a karszalagra fejlesztett készpénzmentes fizetés  integráció biztosítása | adatfeldolgozó | FESTIPAY Zrt. | 1135 Budapest,  Reitter Ferenc u. 46-48.  [sales@festipay.com](mailto:sales@festipay.com) |

**Adatbiztonság**

A Sziget Zrt. köteles gondoskodni az adatok biztonságáról, megteszi továbbá azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozza azok megsemmisülését, jogosulatlan felhasználását és jogosulatlan megváltoztatását. Továbbá felhívja azon harmadik feleket, akiknek az érintett adatai továbbításra kerültek, hogy kötelesek eleget tenni az adatbiztonság követelményének.

A Sziget Zrt. gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse.

A fenti kötelezettségvállalást a Sziget Zrt. az adatkezelési tevékenységében részt vevő munkavállalói, illetve a Sziget Zrt. megbízásából eljáró adatfeldolgozók részére is előírja.

**Az érintettek jogai és jogorvoslati lehetőségei, panasz**

Ön az adatkezelés időtartamán belül a GDPR alapján hozzáférést kérhet a személyes adatokhoz, az adatkezelésről tájékoztatást kérhet (melyet a Sziget Zrt. legkésőbb 1 hónapon belül ad meg), kérheti a személyes adatok helyesbítését, bizonyos feltételek melletti törlését, az adatkezelés korlátozását. Ha az adatkezelés jogalapja szerződés teljesítése, úgy megilleti az adathordozhatósághoz való jog. Amennyiben az adatkezelés jogalapja jogos érdek, úgy Önt megilleti a tiltakozáshoz való jog.

/A jogokról bővebben az általános adatkezelési tájékoztatóban olvashat [https://gourmetfesztival.hu/wp-content/uploads/2024/04/00\_altalanos\_adatv\_delmi\_szabalyzat\_2023\_05\_fin.pdf]/

Amennyiben Ön szerint a Sziget Zrt. megsértette valamely, az adatkezelésre vonatkozó törvényi rendelkezést, akkor kérjük, forduljon elsősorban hozzánk a fenti elérhetőségeken vagy a következő e-mail címen: [dpo@sziget.hu](mailto:dpo@sziget.hu). Ennek eredménytelensége esetén a **Nemzeti Adatvédelmi és Információszabadság Hatóság** (NAIH) eljárását kezdeményezheti (székhely: 1055 Budapest, Falk Miksa utca 9-11.; levelezési cím: 1374 Budapest, Pf. 603.; e-mail: ugyfelszolgalat@naih.hu), illetve **bíróság**hoz fordulhat.

**Gyermekekkel és harmadik személyekkel kapcsolatos személyes adatok**

16 éven aluli személyek nem adhatnak meg magukról személyes adatot, kivéve, ha szülői felügyeletet gyakorló személytől ehhez engedélyt kértek. A személyes adatoknak a Sziget Zrt. rendelkezésére bocsátásával Ön kijelenti és szavatolja, hogy a fentiekre figyelemmel jár el, cselekvőképessége az információk rendelkezésre bocsátásával kapcsolatban nem korlátozott.

Amennyiben Ön bármely személyes adat rendelkezésre bocsátására jogilag önállóan nem jogosult, Ön köteles az érintett harmadik személyek (pl. törvényes képviselő, gondnok, egyéb személy – például fogyasztó – akinek a nevében eljár) beleegyezését megszerezni, vagy az adatok rendelkezésre bocsátásához más jogalapot biztosítani. Ezzel összefüggésben Ön köteles mérlegelni, hogy az adott személyes adat rendelkezésre bocsátásával összefüggésben szükség van-e valamely harmadik személy hozzájárulására. Előfordulhat, hogy a Sziget Zrt. Önnel személyes kapcsolatba nem kerül, így a jelen pontnak való megfelelést Ön köteles biztosítani, és a Sziget Zrt.-t ezzel összefüggésben felelősség nem terheli. Ettől függetlenül, a Sziget Zrt. mindenkor jogosult ellenőrizni, hogy valamely személyes adat kezelésére a megfelelő jogalap rendelkezésre áll-e. Például, ha Ön harmadik személy - például fogyasztó - nevében jár el, jogosultak vagyunk kérni az Ön meghatalmazását és/vagy az érintett személy megfelelő adatkezelési hozzájárulását az adott ügyre vonatkozóan.

A Sziget Zrt. minden tőle telhetőt megtesz annak érdekében, hogy töröljön minden olyan személyes adatot, amelyet jogosulatlanul bocsátottak a rendelkezésére. A Sziget Zrt. biztosítja, hogy amennyiben ez a tudomására jut, ezen személyes adat más számára nem kerül továbbításra, sem a Sziget Zrt. által felhasználásra. Kérjük, hogy a fent meghatározott elérhetőségünkön haladéktalanul közölje velünk, ha tudomására jut, hogy egy gyermek önmagáról, vagy egy harmadik személy Önről jogosulatlanul bocsátott a Sziget Zrt. rendelkezésre személyes adatot.

**Egyebek**

A jelen Adatkezelési Tájékoztató magyar nyelven készült, melynek angol nyelvű fordítása is hozzáférhető. Bármely eltérés esetén a magyar változat az irányadó.